**STANOVY OBČIANSKEHO ZDRUŽENIA**

**Článok I.**

**Názov a sídlo**

1. Názov občianskeho združenia *(názov musí spĺňať podmienky uvedené v § 6 ods. 4 zákona č. 83/1990 Zb. o združovaní občanov v z. n. p. le musí líšiť od názvu právnickej osoby, ktorá už exituje a vyvíja činnosť na území Slovenskej republiky).*
2. Sídlo občianskeho združenia.

**Článok II.**

**Ciele**

1. Cieľom občianskeho združenia je: *(cieľ musia byť konkrétne, musia vystihovať záujmy, pre ktoré sa občania združili a čo bude združenie robiť smerom k naplneniu týchto cieľov).*
2. Za účelom splnenia uvedených cieľov bude občianske združenie vykonávať najmä nasledovné činnosti: ........................................................................................................ .

 **Článok III.**

**Členstvo**

1. Členstvo občianskom združení je dobrovoľné. Členom môže byť každá fyzická a právnická osoba, ktorá súhlasí s týmito stanovami občianskeho združenia.
2. Členstvo v občianskom združení vzniká prijatím člena príslušným orgánom, a to na základe žiadosti uchádzača o členstvo v ňom.
3. Členovia občianskeho združenia majú nasledovné práva:
4. podieľať sa na činnosti združenia,
5. voliť a byť volený do orgánov občianskeho združenia,
6. obracať sa na orgány občianskeho združenia s námetmi alebo sťažnosťami a žiadať o vydanie stanoviska k týmto dopytom,
7. byť informovaní o činnosti a o všetkých rozhodnutiach prijatých občianskym združením a jeho orgánmi.
8. Členovia občianskeho združenia majú nasledovné povinnosti:
9. dodržiavať tieto stanovy občianskeho združenia a všetky ich dodatky,
10. pomáhať pri napĺňaní ustanovených cieľov a aktívne sa zapájať a podieľať na jeho činnostiach smerujúcich k naplneniu ustanovených cieľov,
11. podľa svojho svedomia, rozsahu svojich schopností a možností pomáhať orgánom občianskeho združenia plniť si svoje povinnosti,
12. platiť ustanovené členské príspevky,
13. chrániť a zveľaďovať majetok občianskeho združenia a jeho dobré meno.
14. Zánik členstva sa uskutočňuje nasledovnými spôsobmi:
15. dobrovoľným vystúpením člena z občianskeho združenia. Členstvo v takomto prípade zaniká dňom doručenia písomného oznámenia člena o vystúpení z občianskeho združenia,
16. úmrtím fyzickej osoby a zánikom právnickej osoby,
17. zánikom občianskeho združenia,
18. vyškrtnutím člena z dôvodu jeho nečinnosti,
19. vylúčením člena, ak tento opätovne a napriek predchádzajúcej výzve aj naďalej porušuje svoje členské povinnosti, alebo z iných dôležitých dôvodov. O vylúčení člena rozhoduje príslušný orgán určený v týchto stanovách. Proti rozhodnutiu o vylúčení má tento člen právo podať odvolanie na najvyšší orgán občianskeho združenia.

 **Článok IV.**

**Orgány združenia**

1. Orgánmi občianskeho združenia sú:
2. Najvyšší orgán *(napríklad to môže byť členská schôdzka, valné zhromaždenia alebo orgán s iným názvom).*
3. Štatutárny orgán *(napríklad predseda alebo prezident či iná osoba).*
4. *Iný orgán podľa potrieb konkrétneho občianskeho združenia.*
5. Najvyšší orgán vykonáva nasledovné činnosti:
6. schvaľuje stanovy, ich zmeny a dodatky,
7. volí a odvoláva všetky ostatné orgány vrátane štatutárneho orgánu,
8. schvaľuje ciele a plán činností, výročnú správy občianskeho združenia, rozpočet a záverečnú správu o hospodárení,
9. schvaľuje prijatie nových členov, pokiaľ túto funkciu nedelegovalo na iný orgán,
10. rozhoduje o vylúčení člena, ak tento opätovne a napriek predchádzajúcej výzve aj naďalej porušoval svoje členské povinnosti, alebo z iných dôležitých dôvodov bol vylúčený,
11. rozhoduje o zániku občianskeho združenia zlúčením s iným občianskym združením alebo jeho dobrovoľným rozpustením,
12. schádza sa minimálne raz do roka. Stretnutie zvoláva ho štatutárny orgán, a to najmenej 10 dní pred jeho konaním,
13. najvyšší orgán tvoria všetci členovia občianskeho združenia.
14. Najvyšší orgán je uznášaniaschopný, ak sa ho zúčastní nadpolovičná väčšina všetkých jeho členov.
15. Štatutárny orgán zabezpečuje a riadi činnosť občianskeho združenia v čase medzi stretnutiami najvyššieho orgánu *(činnosti môžu byť aj viac špecifikované s ohľadom na konkrétne ciele a činnosti príslušného občianskeho združenia).*
16. Funkčné obdobie štatutárneho orgánu je: *(toto obdobie nie je zákonom ustanovené a tak si ho môžu zvoliť členovia).*
17. Štatutárny orgán koná v mene občianskeho združenia tak, že pri svojom mene uvedie aj svoju funkciu, názov občianskeho združenia a pripojí k nim svoj vlastnoručný podpis.

 **Článok V.**

**Zásady hospodárenia**

1. Združenie hospodári s hnuteľným a nehnuteľným majetkom.
2. Zdrojmi majetku občianskeho združenia sú:
3. členské príspevky,
4. dary od fyzických osôb,
5. dotácie a granty o právnických osôb alebo orgánov verejnej správy.
6. *Iné zásady zodpovedajúce cieľom a činnostiam konkrétneho občianskeho združenia.*

**Článok VI.**

**Zánik združenia**

1. O zániku združenia zlúčením s iným občianskym združením alebo dobrovoľným rozpustením rozhoduje spravidla najvyšší orgán, ktorý menuje likvidátora. Likvidátor najskôr vyrovná všetky záväzky a pohľadávky a s likvidačným zostatkom naloží podľa rozhodnutia najvyššieho orgánu. Zánik združenia treba oznámiť̌ do 15 dní po ukončení likvidácie Ministerstvu vnútra Slovenskej republiky. Pri likvidácii združenia sa primerane postupuje podľa §70 – 75 Obchodného zákonníka.

*Stanovy občianskeho združenia musia byť vypracované tak, aby na poslednej textovej strane bolo od spodného okraja voľné miesto (cca 4 cm) na vyznačenie registrácie Ministerstvom vnútra SR.*